Icon Star Wars, Carrie Fisher Meninggal Dunia
Icon filem Star Wars yang juga pelakon watak Princess Leia, Carrie Fisher dilaporkan meninggal dunia pada usia 60 tahun beberapa jam yang lalu Berita kematian aktres Hollywood itu dimaklumkan oleh anak perempuannya dalam satu kenyataan yang dikeluarkan oleh jurucakap keluarga, Simon Halls. “Billie Lourd dengan sedih mengesahkan bahawa ibunya tercinta Carrie Fisher meninggal dunia pada 8:55 pagi ini (waktu tempatan),” “Dia disayangi oleh seluruh dunia, dan dia akan dirindui.” Fisher dilaporkan mengalami serangan jantung semasa dalam penerbangan dari London ke Los Angeles pada Jumaat lalu. Beliau diperiksa oleh paramedik dan dikejarkan ke Pusat Perubatan UCLA Ronald Reagan. Carrie Fisher pernah muncul dalam filem-filem Star Wars termasuklah yang terbaru Star Wars Episode VII: Force Awakens. Selain itu juga dia pernah berlakon dalam beberapa filem lain termasuklah Shampoo (1975), The Blues Brothers (1980), Hannah and Her Sisters (1986), The ‘Burbs (1989), dan When Harry Met Sally… (1989). Star Wars Episode VII: Force Awakens.  Pemergian Fisher pasti dirindu peminat-peminat Star Wars kerana lakonannya sebagai watak Princess Leia